钦定古今图书集成/明伦汇编/氏族典/第276卷 > 王爌
## 钦定古今图书集成/明伦汇编/氏族典/第276卷 > 王爌

按《明外史王爌传》：“爌字存纳，黄岩人。弘治十五年进
士。除太常博士。正德时，屡迁刑科都给事中。与工科石天柱救彭泽，忤王琼，中旨调两人于外，爌得惠州
推官。世宗立，召为都给事中，旋擢太仆少卿，改太常。
嘉靖三年，迁应天府尹。居四年，迁南京刑部右侍郎，
以母老归养。家居十年，起故官，擢南京右都御史，谢”
病归。爌与御史潘壮不相能，壮坐大狱，诏爌提问。爌
力白壮罪，至忤旨，人称“长者。”